A denominación «erizón», con a suya variant vocalica «arizón», se documentan en a Chacetania (Chaca, Puent d'a Reina, Fago) y en l'Alto Galligo (Borrés), pero tamién en o Semontano de Balbastro (Salas Altas, Radiquero, Alquezra) y en a part meridional de Sobrarbe (Sasa de Surta, en o Viello Sobrarbe, y Boltanya en a val de l'Ara). A forma «alizón» se documenta en Nocito (Plana de Uesca) y en Oliván (Alto Galligo), pero tamién en Fanlo y en Yeba en a val de Vió (Sobrarbe), en Oto, Torla y Broto en a val de Broto, en as que tamién se i diz indisticntament «brinzón/abrinzón».